hotchpotch/miracl-hf-unified huggingface dataset:
অঁতোয়ান গ্রিয়েজমান
অঁতোয়ান গ্রিয়েজমান (; জন্ম: ২১ মার্চ ১৯৯১) হলেন একজন ফরাসি পেশাদার ফুটবলার, যিনি স্পেনীয় ক্লাব আতলেতিকো মাদ্রিদ এবং ফ্রান্স জাতীয় দলের হয়ে একজন আক্রমণভাগের খেলোয়াড় হিসেবে খেলেন।
গ্রিয়েজমান ফ্রান্সের মাকোঁয় জন্মগ্রহণ করেন। তিনি ২০০৯ সালে, স্পেনীয় ক্লাব রিয়াল সোসিয়েদাদের একজন সদস্য হিসেবে তার পেশাদার ক্যারিয়ার শুরু করেন। এই ক্লাবের হয়ে তিনি ২০০৯–১০ মৌসুমে সেহুন্দা বিভাগের শিরোপা জয়লাভ করতে সক্ষম হন। রিয়াল সোসিয়েদাদেহয়ে ৫ মৌসুম খেলার পর, ২০১৪ সালে, তিনি ক্লাব রেকর্ড পরিমান ৩০ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগদান করেন। যদিও তিনি তার ক্যারিয়ারের অধিকাংশ সময় একজন আক্রমণভাগের খেলোয়াড় হিসেবে খেলেছেন, তিনি আতলেতিকো মাদ্রিদে এসে একজন সম্পূর্ণ ফরওয়ার্ডে পরিণত হয়েছে এবং খুব তাড়াতাড়ি ক্লাবটির কেন্দ্রবিন্দুতে চলে আসেন। তিনি তার অভিষেক মৌসুমে ক্লাবের হয়ে অভিষেক মৌসুমে সর্বোচ্চ গোল করার রেকর্ড অর্জন করেন এবং ২০১৪–১৫ মৌসুমে লা লিগার মৌসুমের সেরা দলের একজন খেলোয়াড়ে পরিণত হন। তিনি মাদ্রিদে তার অসাধারণ খেলা অব্যাহত রাখেন এবং ব্যক্তিগত বেশ কয়েকটি সাফল্য অর্জন করতে থাকেন। তিনি ২০১৬ সালে লা লিগা সেরা খেলোয়াড় নির্বাচিত হন। একই সাথে তিনি ২০১৬ সালে ফিফা শ্রেষ্ঠ পুরুষ খেলোয়াড় এবং বালোঁ দরের জন্য মনোনীত হন। একই বছর তিনি আতলেতিকো মাদ্রিদের সর্বোচ্চ গোলদাতায় পরিণত হন।
গ্রিয়েজমান হচ্ছেন একজন সাবেক ফরাসি যুব খেলোয়াড়, তিনি ফ্রান্সের হয়ে অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি ২০১০ সালে ঘরের মাঠে অনুষ্ঠিত উয়েফা ইউরোপিয়ান অনূর্ধ্ব-১৯ চ্যাম্পিয়নশিপের জয়ী দল ফ্রান্সের একজন সদস্য ছিলেন। তিনি ২০১৪ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি একই বছরের ফিফা বিশ্বকাপে ফ্রান্স দলের একজন সদস্য ছিলেন। ২০১৬ উয়েফা ইউরোয় ফ্রান্সকে রানার-আপ তিনি সহায়তা করেছিলেন। উক্ত প্রতিযোগিতায় তিনি ভক্তদের ভোটে টুর্নামেন্টের সেরা খেলোয়াড় নির্বাচিত হয়েছিলেন এবং টুর্নামেন্টের সর্বোচ্চ গোলদাতার পুরস্কারটি জয়লাভ করেন।
অলিভিয়ে জিরু
অলিভিয়ে জিরু (; জন্ম: ৩০ সেপ্টেম্বর ১৯৮৬) হলেন একজন ফরাসি পেশাদার ফুটবলার, যিনি প্রিমিয়ার লীগ ক্লাব চেলসি এবং ফ্রান্স জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০০৮ সালে লীগ ২-এর ক্লাব গ্রেনোবলের হয়ে খেলার মাধ্যমে তিনি তার পেশাদার ক্যারিয়ার শুরু করেন। ২০০৯–১০ মৌসুমে, তুরস এফসির হয়ে খেলার সময় তিনি উক্ত বিভাগের সর্বোচ্চ গোলদাতার পুরষ্কার জয়লাভ করেন; উক্ত মৌসুমে তিনি ২১টি গোল করেছিলেন। তার এই অসাধারণ খেলা দেখে মুগ্ধ হয়ে মন্তপিলিয়ার তাকে দলে নেয়। ২০১০–১০১ মৌসুমে, আবারো জিরুঁ সর্বোচ্চ গোলদাতার পুরষ্কার জয়লাভ করেন, এবার তিনি এই পুরস্কার জয়লাভ করেন লীগ ১-এ। তার এই খেলা ক্লাবটিকে তাদের প্রথম লীগ ১ শিরোপা জয়লাভ করতে সাহায্য করে। অতঃপর ২০১২ সালে, তিনি প্রিমিয়ার লীগ ক্লাব আর্সেনালে যোগদান করেন। এই ক্লাবের হয়ে তিনি ২০১৪ এফএ কাপ, ২০১৫ এফএ কাপ এবং ২০১৭ এফএ কাপ জয়লাভ করতে সক্ষম হন। এই আর্সেনালের হয়ে ২৫৩টি ম্যাচ খেলেন, যার মধ্যে ১০৫টি গোল করেন। ২০১৮ সালের জানুয়ারি মাসে, তিনি প্রিমিয়ার লীগের অন্য এক ক্লাব চেলসির সাথে ১৮ মাসের জন্য এক চুক্তি স্বাক্ষর করেন।
২০১১ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। এপর্যন্ত তিনি ৫০-এর অধিক ম্যাচ খেলেছেন যার মধ্যে তিনি ৩০-এর অধিক গোল করেছেন। তিনি ২০১২ উয়েফা ইউরো, ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় ফ্রান্সের হয়ে খেলেছেন। তিনি ২০১৬ উয়েফা ইউরো যুগ্ম ২য় সর্বোচ্চ গোলদাতা ছিলেন এবং টুর্নামেন্টের ব্রোঞ্জ বুট জয়লাভ করতে সক্ষম হন।
মন্তপিলিয়ার
আর্সেনাল
চেলসি
ফ্রান্স
ব্যক্তিগত
নাগরাকাটা বিধানসভা কেন্দ্র
নাগরাকাটা (বিধানসভা কেন্দ্র) ভারতীয় রাজ্য পশ্চিমবঙ্গের জলপাইগুড়ি জেলার একটি বিধানসভা কেন্দ্র। এই আসনটি (এসটি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২১ নং নাগরাকাটা (এসটি) বিধানসভা কেন্দ্রটি নাগরাকাটা সিডি ব্লক এবং মতিয়ালী সমষ্টি উন্নয়ন ব্লক এবং বনরহাট-২ এবং 
ছামুর্চি গ্রাম পঞ্চায়েত ধূপগুড়ি সমষ্টি উন্নয়ন ব্লক এর অন্তর্গত।
নাগরাকাটা (এসটি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
পশ্চিমবঙ্গ বিধানসভা নির্বাচন, ২০১৬, তৃণমূলের সুকড়া মুন্ডা নিকটতম প্রতিদ্বন্দ্বী কংগ্রেসের জোসেফ মুন্ডাকে পরাজিত করেন।
২০১১ সালের নির্বাচনে, কংগ্রেসের জোসেফ মুন্ডা নিকটতম প্রতিদ্বন্দ্বী সিপিআই (এম) -এর সুখমৈথ পিটিং ওরাওঁকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর সুখমৈথ (পিটিং) ওরাওঁ ২১ নং নাগরাকাটা (এসটি) আসনে জয়ী হন তার নিকটতম প্রতিদ্বন্দ্বী কংগ্রেসের শঙ্কর বারিককে পরাজিত। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর চৈতান মুন্ডা তৃণমূল কংগ্রেসের গণেশ ওরাওঁকে পরাজিত করেন, ১৯৯৬ সালে কংগ্রেসের ভিক্টর লাকরা এবং ১৯৯১ সালে কংগ্রেসের ভাদেয়া ওরাওঁকে পরাজিত করেন। ১৯৮৭ সালে সিপিআই (এম) -এর সুকরা ওরাওঁ কংগ্রেসের ভাদেয়া ওরাওঁকে পরাজিত করেন। ১৯৮২ সালে সিপিআই (এম) -এর পুনাই ওরাওঁ কংগ্রেসের টুনা ওরাওঁকে পরাজিত করেন এবং ১৯৭৭ সালে কংগ্রেসের হেমরাজ ভগতকে পরাজিত করেন।
১৯৭২ সালে সিপিআইয়ের প্রেম ওরাওঁ জয়ী হন। ১৯৭১ সালে সিপিআই (এম) -এর পুনাই ওরাওঁ জয়ী হন। ১৯৬৯ সালে, ১৯৬৭ সালে এবং ১৯৬২ সালে কংগ্রেসের বন্ধু ভগত জয়ী হন। ১৯৫৭ সালে সিপিআই'র মাংরু ভগত এবং কংগ্রেসের বন্ধু ভগত মাল (এসটি) যৌথ আসন থেকে জয়ী হন।
নাবিল ফেকির
নাবিল ফেকির (; জন্ম: ১৮ জুলাই ১৯৯৩) হলেন একজন ফরাসি পেশাদার ফুটবলার, যিনি স্পেনীয় ক্লাব ওলাঁপিক লিয়োনে এবং ফ্রান্স জাতীয় দলের হয়ে একজন মধ্যমাঠের খেলোয়াড় অথবা একজন আক্রমণভাগের খেলোয়াড় হিসেবে খেলেন।
তিনি ওলাঁপিক লিয়োনের একাডেমী হতে ফুটবল শিক্ষা সম্পন্ন করেছেন এবং ২০১৩ সালের জুলাই মাসে, ক্লাবটির জ্যেষ্ঠ পর্যায়ে উন্নীত হন। ফেকির তার দ্বিতীয় মৌসুমে ক্লাবের হয়ে একজন নিয়মিত খেলোয়াড়ে পরিণত হন। উক্ত মৌসুমে তিনি লীগ ১-এর বছরের সেরা যুব খেলোয়াড়ে পরিণত হন। তিনি এপর্যন্ত ক্লাবটির হয়ে ১০০-এর অধিক ম্যাচ খেলেছেন এবং ২০১৭ সালের ক্লাবটির অধিনায়কের দায়িত্ব গ্রহণ করেন।
২০১৫ সালের মার্চ মাসে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত জাতীয় দলের হয়ে ১০-এর অধিক ম্যাচ খেলেছেন।
ফ্লোরিয়াঁ থভাঁ
ফ্লোরিয়াঁ ত্রিস্তান মারিয়ানো থভাঁ (; জন্ম: ২৬ জানুয়ারি ১৯৯৩) হলেন একজন ফরাসি পেশাদার ফুটবলার, যিনি লীগ ১ ক্লাব মার্সেই এবং ফ্রান্স জাতীয় দলের হয়ে একজন আক্রমণভাগের খেলোয়াড় হিসেবে খেলেন।
তিনি ২০১১ সালে, গ্রেনোবল ফুট ৩৮-এর হয়ে খেলার মাধ্যমে তার পেশাদার ক্যারিয়ার শুরু করেন। অতঃপর তিনি এসসি বাস্তিয়ায় স্থানান্তর হন যেখানে তিনি লীগ ২-এর শিরোপা জয়লাভ করতে সক্ষম হন এবং এক বছর পর, তিনি উক্ত প্রতিযোগিতায় বছরের সেরা যুব খেলোয়াড়ের পুরস্কার জয়লাভ করেন। অতঃপর তিনি লীগ ১ ক্লাব মার্সেইয়ে ১৫ মিলিয়ন ইউরোর বিনিময়ে যোগদান করেন। এপর্যন্ত তিনি এই ক্লাবের হয়ে ১৫০-এর অধিক ম্যাচ খেলেছেন। এর মাঝে তিনি প্রিমিয়ার লীগ ক্লাব নিউক্যাসেল ইউনাইটেডে খেলেছেন।
থোভিন ফ্রান্স অনূর্ধ্ব-১৮ হতে ফ্রান্স অনূর্ধ্ব-২১ পর্যন্ত দলের হয়ে সর্বমোট ৩০টি ম্যাচ খেলেছেন, যার মধ্যে তিনি ১৪টি গোল করেছেন। তিনি অনূর্ধ্ব-২০ দলের সদস্য থাকাকালীন ২০১৩ সালে, ফিফা অনূর্ধ্ব-২০ বিশ্বকাপ জয়লাভ করেন। ২০১৭ সালে, ফ্রান্স জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
!জাতীয় দল!!সাল!!উপস্থিতি !!গোল
! colspan=2|মোট!!৩!!০
স্ট্যান লী-র ক্ষণিক চরিত্রাভিনয়
স্ট্যান লী একাধিকবার মার্ভেল কমিকস চলচ্চিত্রে ক্ষণিক চরিত্রাভিনয় (Cameo "ক্যামিও") করেছেন। এর মধ্যে সবাক, নির্বাক উভয়ই ছিল। নিচে এই ক্ষণিক চরিত্রাভিনয়গুলির একটি তালিকা দেয়া হল, চলচ্চিত্রের কালানুক্রম অনুসারেঃ
ফ্রেডরিক বুল
ফ্রেডরিক জর্জ বুল (; জন্ম: ২ এপ্রিল, ১৮৭৫ - মৃত্যু: ১৬ সেপ্টেম্বর, ১৯১০) লন্ডনের হ্যাকনি এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেছেন ফ্রেডরিক বুল। দলে তিনি মূলতঃ অফ ব্রেক বোলার হিসেবে খেলতেন। এছাড়াও নিচেরসারিতে ডানহাতে ব্যাটিংয়ে পারদর্শী ছিলেন তিনি।
ঘরোয়া প্রথম-শ্রেণীর ক্রিকেটে এসেক্সের পক্ষে খেলতেন। ক্লাবের পক্ষে বেশ কয়েক মৌসুম দূর্দান্ত সময় অতিবাহিত করেন। ১৮৯৬ সালে ৮৫, ১৮৯৭ সালে ১২০ ও ১৮৯৮ সালে ১০১ উইকেট লাভ করেন। কিন্তু, ১৮৯৯ সাল থেকে তাঁর খেলায় ছন্দপতন লক্ষ্য করা যায়। এ বছর মাত্র ৬৫ উইকেট পান তিনি। পরের বছর সাত খেলায় মাত্র পাঁচ উইকেট নেয়ার পর খেলার জগৎ থেকে দূরে সরে যান। ল্যাঙ্কাশায়ারের ব্ল্যাকবার্নে চাকুরী নেন।
এরপর সংক্ষিপ্ত সময়ের জন্য খেলার জগতে ফিরে আসেন তিনি। এসেক্সের পক্ষে পাঁচ বছর পূর্বে সর্বশেষ খেলায় অংশগ্রহণের পর স্কটল্যান্ড দলের সদস্যরূপে সফরকারী অস্ট্রেলিয়া দলের বিপক্ষে ১৯০৫ সালে খেলেন। খেলায় তিনি আট উইকেট লাভ করেন তিনি। প্রথম ইনিংসে তিন উইকেট সংগ্রহের পর দ্বিতীয় ইনিংসে ৫/৫৮ বোলিং পরিসংখ্যান দাঁড় করান।
১৮৯৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
১৬ সেপ্টেম্বর, ১৯১০ তারিখে মাত্র ৩৫ বছর বয়সে ল্যাঙ্কাশায়ারের সেন্ট অ্যান্স-অন-সী এলাকায় সলিল সমাধিস্থ অবস্থায় তাঁর ঘটে।
লেংপুই বিমানবন্দর
লেংপুই বিমানবন্দর (আইএটিএ: এজেএল, আইসিএও: ভিইপিএল) হল ভারতের মিজোরাম রাজ্যের রাজধানী শহর আইজালে অবস্থিত একটি গার্হস্থ্য বিমানবন্দর বা অন্তর্দেশীয় বিমানবন্দর।
বিমানবন্দরটি গুয়াহাটি ও কলকাতার সাথে দৈনিক উড়ান এবং ইম্ফলের সপ্তাহে সাথে তিনটি উড়ান দ্বারা সংযুক্ত রয়েছে এবং এটি মিজোরামের রাজধানী আইজল থেকে ৩২ কিলোমিটার দূরে অবস্থিত। লেংপুই বিমানবন্দরটি রাজ্য সরকার কর্তৃক নির্মিত প্রথম বড় বিমানবন্দর।
বিমানবন্দরটি ₹৯৭৯ কোটি টাকা ব্যয়ে নির্মিত হয়েছিল এবং এটি দুই বছর দুই মাসের (মোট ১৪ মাস) রেকর্ড সময়ের মধ্যে সম্পন্ন হয়েছিল। নির্মাণ কাজটি ১৯৯৫ সালে ডিসেম্বর মাসে শুরু হয় এবং ১৯৯৮ সালের ফেব্রুয়ারী মাসে সম্পন্ন হয়। বিমানবন্দরটি ৩০০ টি আগমনকারী এবং বহির্মুখী যাত্রীদের ব্যবহারের জন্য উপযোগী হতে পারে বলে আশা করা যায়। এই বিমানবন্দর নির্মাণের আগে, আইজল শহরটি তার নিকটতম বিমানবন্দর শিলচর বিমানবন্দর থেকে ২০৫ কিলোমিটার (১২৭ মাইল) এবং নিকটবর্তী রেলওয়ের স্টেশন বেহারবাড়ির থেকে ১৩০- কিলোমিটার (৮১ মাইল) দূরে ছিল। ভূমি অধিগ্রহণের বিষয়ে তথ্যে পাওয়া গেছে যে প্রায় ৬৫ শতাংশ জমি অধিগ্রহণ করা হয়েছে, কিছু উচ্চ পদস্থ সরকারী কর্মকর্তা ও আইজলের রাজনৈতিক নেতারা খুব কম মূল্যে লোংপুই গ্রামে মানুষের কাছ থেকে জমি কেনা শুরু করে। তারপর তারা এখানকার বিমানবন্দরে নির্মাণের জন্য সরকারকে জমি দান করে, যার জন্য ধনীরা প্রকৃত কৃষকদের তুলনায় জমি দাতা হিসাবে অনেক বেশি ক্ষতিপূরণ পায়। পূর্বে, লোংপুই এয়ার ডেকান দ্বারাও উড়ান সেবা প্রদান কর হত যা পরে কিংফিশার রেড নামে বিমানসংস্থার সাথে মিশে যায়, কিন্তু এপ্রিল ২০১৩ সালে বিমানসংস্থাটি লেংপুই থেকে উড়ান পরিষেবা বন্ধ করে দেয়।
লেংপুই বিমানবন্দরের ২,৫০০ মিটার দীর্ঘ রানওয়ে রয়েছে। এটি অন্য বিমানবন্দরের রানওয়ের থেকে অনন্য, কারণ এটিতে অনেকগুলি নিম্নমুখী পাহাড়ী জলপ্রবাহ দেখা যায়। বিমানবন্দরটি ভারতের তিনটি টেবিল শীর্ষ রানওয়ে (কোজিকোড এবং ম্যাঙ্গালোরের মতো) বিমানবন্দরগুলির মধ্যে একটি যা একটি অপটিক্যাল বিভ্রম সৃষ্টি করে যার জন্য পাইলট বা বিমানচালকে বিমানবন্দরে বিমান অবতরনের জন্য খুবই সুনির্দিষ্ট পদ্ধতির প্রয়োজন। বর্তমানে, লেংপুই বিমানবন্দরে "ক্যাট-ই ইন্সট্রুমেন্ট ল্যান্ডিং সিস্টেম" স্থাপন করা হয়েছে যা কম দৃশ্যমান অবস্থার সময় বিমানগুলিকে নিরাপদে বিমানবন্দরে অবতরণ করাতে পারবে। বিমানবন্দরে একটি রানওয়ে নিরাপত্তা এলাকা এবং বিচ্ছিন্নতা পার্কিং বে নির্মাণ পরিকল্পনার অধীনে রয়েছে। ভারতীয় বিমানবাহিনী লেংপুই বিমানবন্দরে কমপক্ষে ৪ টি জেটি যোদ্ধাদের স্টেশন করার পরিকল্পনা করছে। ইন্ডিয়ান অয়েল লেংপুই বিমানবন্দরে বিমানের জ্বালানি পরিষেবা বিভাগ পরিচালনা করে।
বেগমপেট বিমানবন্দর
বেগমপেট বিমানবন্দর (আইএটিএ: বি.পি.এম., আইসিএ: ভিওহাই) হল হায়দ্রাবাদের একটি বিমানবন্দর, এটি হায়দ্রাবাদ পুরোনো বিমানবন্দর নামেও পরিচিত বেগুমপেটের একটি বেসামরিক এনক্লেভ। বিমানবন্দরটিতে রাজিব গান্ধী এভিয়েশন একাডেমী বা "রাজীব গান্ধী বিমান চলাচল একাডেমীর" (আরজেএএ) এবং ভারতীয় বিমানবাহিনীর বেগপেট এয়ার ফোর্স স্টেশন অবস্থিত। এখানে অবস্থিত প্রশিক্ষণ কমান্ডের ন্যাভিগেশন ট্রেনিং স্কুল, ইন্ডিয়ান এয়ার ফোর্স, যা প্রথমে ন্যাভিগেশন এবং সিগন্যাল স্কুল (এনএন্ডএসএস) নামে পরিচিত ছিল। বেগুমপেট বিমানবন্দর ২৩ শে মার্চ ২০০৮ সালে রাজীব গান্ধী আন্তর্জাতিক বিমানবন্দরের উদ্বোধন হওয়ার আগে পর্যন্ত হায়দরাবাদের আন্তর্জাতিক ও অন্তর্দেশীয় বিমানবন্দর হিসেবে ব্যবহৃত হয়, যা পরে বাণিজ্যিক কার্যক্রম বন্ধ করে দেয়। ২২ মার্চ ২০০৮ সালে থাইল্যান্ড এয়ারওয়েজের ব্যাঙ্ককের উদ্দেশে উড়ে যাওয়া আন্তর্জাতিক উড়ান " টি জি ৩৩০" বিমানবন্দরটির শেষ বাণিজ্যিক উড়ান ছিল।
বেগমপেট এখন সামরিক বিমানচালনা প্রশিক্ষণ এবং ভিআইপিদের বহনকারী উড়ানগুলির জন্য ব্যবহার করা হচ্ছে। বেসামরিক বিমান চলাচল মন্ত্রণালয় বেগুমপেট বিমানবন্দরে একটি এ টি সি প্রশিক্ষণ কেন্দ্র চালু করার প্রস্তাব দিয়েছে।
বেগমপেট বিমানবন্দরটি হায়দ্রাবাদের শেষ নিজাম দ্বারা "হায়দরাবাদ এ্যারো ক্লাব"য়ের সঙ্গে ১৯৩০ সালে প্রতিষ্ঠিত হয়েছিল। প্রাথমিকভাবে এটি হায়দ্রাবাদের নিজাম দ্বারা একটি অন্তর্দেশীয় এবং আন্তর্জাতিক বিমানবন্দর হিসেবে ব্যবহার করা হয়েছিল, নিজামের ডেকান এয়ারওয়েজের বিমান সংস্থার মাধ্যে। এটি ব্রিটিশ ভারতে প্রারম্ভিক এবং প্রথম বিমানের একটি। বিমানবন্দরটির টার্মিনাল ভবন ১৯৩৭ সালে তৈরি করা হয়েছিল। একটি নতুন টার্মিনাল ভবন দক্ষিণ দিকে ১৯৭২ সালে নির্মিত এবং পরে এটি প্রধান বিমানবন্দর হয়ে ওঠে। বেগুমপেটে পুরনো টার্মিনালকে 'পুরনো বিমানবন্দর' বলা হয়। নতুন টার্মিনাল ভবন দুটি চেক-ইন টার্মিনাল দ্বারা গঠিত।
বেগুমপেট বিমানবন্দরটি বন্ধের সময়, এটি ভারতে ৬ ম ব্যস্ততম বিমানবন্দর ছিল। এটি একটি এ৩২০ এবং বোয়িং ৭৩৭ হ্যান্ডেল করতে সক্ষম, টার্মিনাল ব্লকে ১৩ টি পার্কিং বে ছিল এবং পাঁচটি "রাতের পার্কিং বে" উত্তর দিকে রয়েছে। বিমানবন্দর ছিল সীমিত ভাবে রাতের অবতরণ সুবিধা যুক্ত এবং সরাসরি উড়ানের অভাবের কারণে অন্ধ্রপ্রদেশের আন্তর্জাতিক উড়ানের শুধুমাত্র ৩০% বিমানবন্দরের মধ্য দিয়ে প্রবাহিত হত।
বেগমপেট বিমানবন্দরটির সম্ভাব্যতার কারণে দেশীয় ও আন্তর্জাতিক উভয় ক্ষেত্রে যাত্রী পরিবহণের প্রবৃদ্ধি হারে অনুমান করা হয় ৪৫%, যা ভারতীয় বিমানবন্দরগুলির মধ্যে সর্বোচ্চ। বিমানবন্দরটি থেকে ১৬ টি আন্তর্জাতিক এবং ১০ টি অন্তর্দেশীয় বিমানসংস্থা দ্বার প্রায় ৩০০ উড়োজাহাজের গতিবিধি নিয়ে প্রতিদিন ২০ হাজার যাত্রী চলাচল করত। মার্কিন প্রেসিডেন্ট বিল ক্লিনটন য়ের বিমানবাহিনী এক বেগমপেট বিমানবন্দরে অবতরণ করে ২০০০ সালের প্রথম দিকে হায়দ্রাবাদ সফরের সময়।
আলিরেজা বেইরানভান্দ
আলিরেজা বেইরানভান্দ (, জন্ম: ২১ সেপ্টেম্বর ১৯৯২) হলেন একজন ইরানি পেশাদার ফুটবলার, যিনি ফার্সি গালফ প্রো লীগের ইরানি ক্লাব পেরসেপোলিস এবং ইরান জাতীয় দলের হয়ে একজন গোলরক্ষক হিসেবে খেলেন। তিনি ২০১৫ এএফসি এশিয়ান কাপের ইরান জাতীয় দলের একজন সদস্য ছিলেন।
২০১৭ সালে, বেইরানভান্দ প্রথম ইরানি হিসেবে ফিফার শ্রেষ্ঠ ফুটবলার পুরষ্কারের কোন বিভাগে মনোনীত হয়েছেন। তিনি ২০১৭ সালের সেরা গোলরক্ষকদের তালিকায় যুগ্মভাবে ৯ম স্থান অধিকার করেন।
অবনীভূষণ চট্টোপাধ্যায়
অবনীভূষণ চট্টোপাধ্যায় (১৮৯১ - ১৯৫৬) একজন বাঙালি গণিতজ্ঞ ও প্রকাশক। বিশিষ্ট শিশুসাহিত্যিক দীনেশচন্দ্র চট্টোপাধ্যায় তার পুত্র।
অবনীভূষণ চট্টোপাধ্যায় ব্রিটিশ ভারতের যশোর জেলার পাইকড়া গ্রামে জন্মগ্রহন করেন। পিতা যাদবচন্দ্র জমিদারের সেরেস্তায় অল্প আয়ে চাকরি করতেন। অতি দরিদ্র পরিবারে তার পড়াশোনার খরচ চালাবার উপায় ছিলনা। পড়ার একান্ত আগ্রহে অবনী বাড়ি ছাড়েন ও লক্ষীপাশা গ্রামে তার শিক্ষক পন্ডিত শশধর ভট্টাচার্যের বাড়িতে থেকে পড়াশোনা করেন। দীর্ঘ সময় গৃহ শিক্ষকতার কাজ করেছেন এবং কলকাতা এসে 'পি এম বাগচী' প্রকাশনা সংস্থার কাজে যুক্ত হন। এসময় তিনি কলিকাতা বিশ্ববিদ্যালয় থেকে অঙ্ক নিয়ে স্নাতক পাশ করেন।
অবনীভূষণ গণিতের পাঠ্যবই রচনা ও প্রকাশনার কাজ শুরু করেন কলকাতায় থেকে। তার রচিত বইগুলি হল "বুনিয়াদী গণিত", "প্রাথমিক গণিত", "মধ্যশিক্ষা গণিত", "উচ্চশিক্ষা গণিত", "বীজগণিত প্রবেশ" (প্রথম ও দ্বিতীয় ভাগ)। অঙ্ক ছাড়াও তিনি সংস্কৃত ভাষায় সুপন্ডিত ছিলেন। সংস্কৃত টীকা সহ বাংলা বিশ্লেষন ও ব্যাখ্যাকারে শ্রীমদভাগবত গীতার অনুবাদ করেন। তার প্রতিষ্ঠিত প্রকাশনা সংস্থার নাম বিদ্যোদয় লাইব্রেরী। পরে পুত্র সাহিত্যিক দীনেশচন্দ্র এই সংস্থাকে আরো বড় করেন।
লিওনার্দো পারেদেস
লিওনার্দো ডেনিয়েল পারেদেস (রুশঃ Леа́ндро Даниэ́ль Паре́дес; স্প্যানিশঃ leˈandɾo paˈɾeðes; জন্ম ২৯ জুন ১৯৯৪) একজন আর্জেন্টাইন পেশাদার ফুটবলার যিনি রাশিয়ান ক্লাব জেনিত সেইন্ট পিটাসবার্গের হয়ে সেন্টার মিডফিল্ডার হিসেবে খেলেন।
লিগে বোকা জুনিয়র্সের হয়ে অভিষেক হয় পারেদেসর, ম্যাচটিতে তার দল ২-০ গোলে পরাজিত হয়।
২০১৪ সালের ১৯ জুলাইয়ে দলবদল জটিলতার কারণে অস্থায়ী চুক্তিতে পারেদেস রোমাতে যোগ দেয়। ২৭ সেপ্টেম্বরে রোমার হয়ে অভিষেক ম্যাচে হেলাস ভেরোনার বিপক্ষে ২-০ গোলের জয় পায়। ২০১৫ সালের ৮ ফেব্রুয়ারি কাগলিয়ারির বিপক্ষে রোমার হয়ে প্রথম গোল করে, ম্যাচটিতে ২-১ গোলে জয় পায় তাঁর দল। ২০১৫ সালের জুনে রোমা পারেদেসকে €৬,০৬৭ মিলিয়ন ইউরোর বিনিময় স্থায়ী চুক্তি করে।
২০১৭ সালের ১ জুলাইয়ে জেনিত পারেদেসকে চার বছরের চুক্তিতে দলবদ্ধ করে, তার জন্য দলবদল বাবদ ২৩ মিলিয়ন ইউরো খরচ করা হয় ।
২০১৭ সালের ১৯ মে'তে ব্রাজিল ও সিঙ্গাপুরের বিপক্ষে প্রীতি ম্যাচের জন্য পেরেদেস কোচ সাম্পাওলির অধীন আর্জেন্টিনার জাতীয় দলে ডাক পায়। ১৩ জুনে সিঙ্গাপুরের বিপক্ষে ম্যাচের মাধ্যমে জাতীয় দলের অভিষেক হয়, এবং তাঁর প্রথম আন্তর্জাতিক গোলের সুবাদে ম্যাচটিতে ৬-০ গোলের জয় পায় আর্জেন্টিনা।
২০১৮ সালের মে'তে বিশ্বকাপের জন্য আর্জেন্টিনার ৩৫ সদস্যর দলে ডাক পান পারেদেস।
কুশীনগর বিমানবন্দর
কুশীনগর বিমানবন্দরটি কুশীনগর জেলার কুশীনগর শহরের প্রস্তাবিত বিমানবন্দর এবং এটি ভারতের উত্তর প্রদেশ রাজ্যের কুশীনগর জেলার গোরখপুরের ৫২ কিলোমিটার পূর্ব দিকে আবস্থিত। বিমানবন্দরটি ৯৭ একর জমির মধ্যে রয়েছে। বিমানবন্দরটির বিমান দাঁড়ানর স্থানের আয়তন ১৪৫ মিটার x 46 মিটার এবং এটি ছোট বিমান পরিচালনা করে।
বিমানবন্দর একটি গুরুত্বপূর্ণ বৌদ্ধ তীর্থ কেন্দ্রের কাছাকাছি অবস্থিত, যেখানে গৌতম বুদ্ধ তার মৃত্যুর পর পারিনির্বানাঅর্জন করেছে। এই স্থানটি দেখার জন্য আন্তর্জাতিক পর্যটকদেরকে বিমান পরিষেবা প্রদান করার জন্য রাজ্য সরকার (উত্তরপ্রদেশ সরকার) বিমানবন্দরটি বিকাশের পরিকল্পনা করছে। ১৮০ কোটি টাকা ব্যয়ে এই প্রকল্পের জন্য ৫৫০ একর জমি অধিগ্রহণ করা হয়েছে।
কেন্দ্রীয় সরকার (ভারত সরকার ) ২০% এর একটি "ভিজিবিলিটি গ্যাপ ফান্ডিং" (ভিজিএফ) দিতে সম্মত হয়েছে। বিমানবন্দরটি রাজ্য সরকার এবং ভারতের ভারতীয় বিমানবন্দর কর্তৃপক্ষের যৌথ উদ্যোগের মাধ্যমে নির্মিত হবে (এএআই)।
প্রাথমিকভাবে পিপিপি মডেলের প্রকল্পটির জন্য খরচ হবে ৩৭৫ কোটি টাকা । রাজ্য সরকার "আইএলএন্ড এফএস অব ইনফ্রাস্ট্রাকচার ডেভেলপমেন্ট কোম্পানি লিমিটেড"কে পিপিপি প্রকল্প পরামর্শদাতা হিসাবে নির্বাচিত করেছে। এই প্রকল্পটি ২০১০ সালের সেপ্টেম্বর মাসে সিভিল এভিয়েশন থেকে "নীতিমালা অনুমোদনে" পেয়েছে।
২০১৩ সালে বিমানবন্দরের উন্নয়নের জন্য সরকার সুপরিচিত পরিকাঠামো সংস্থার কাছ থেকে ১৫ টি প্রযুক্তিগত বিড পেয়েছে।
জানুয়ারী ২০১৪ সালে রাজ্য মন্ত্রিপরিষদ প্রকল্প অনুমোদন এবং আর্থিক বিড নথি অনুমোদন করে। কিন্তু প্রকল্পের খরচ এবং আকারের পরিমাণ কমাতে বিভিন্ন প্রচেষ্টা সত্ত্বেও, সরকার বেসরকারী কর্মকর্তাদের তার কার্যকারিতা সম্পর্কে সন্তুষ্ট করতে পারেনি। ২০১৫ সালের মে মাসে, রাজ্য সরকার প্রকল্পটির সাথে এগিয়ে যাওয়ার জন্য এএআই -এর সমর্থনের সিদ্ধান্ত গ্রহণের সিদ্ধান্ত নেয়।
কুশীনগরের প্রস্তাবিত আন্তর্জাতিক বিমানবন্দরটির জন্য ১৯৯ কোটি টাকার তহবিল ২০১৭ সালের নভেম্বরে উত্তরপ্রদেশ সরকার শ্রী যোগি আদিত্যনাথের নেতৃত্বে মুক্তি পায়। এবং ২০১৮ সালের ফেব্রুয়ারিতে "ইউপি ইনভেস্টমেন্ট সামিট"-এর সময় শ্রী যোগি আদিত্যনাথ ঘোষণা করেছেন যে, কুশীনগর বিমানবন্দরটি ২০১৮ সালের মাঝামাঝি থেকে চালু হবে। সরকার দ্বারা একটি বিশাল উন্নয়ন হবে এই অঞ্চলয়ে যা সরাসরি এবং পরোক্ষভাবে কর্মসংস্থানের ব্যবস্থা করবে এই অঞ্চলয়ে।
কুশীনগর বিমানবন্দরের রানওয়েটি আস্ফাল্ট দ্বারা নির্মিত। বিমানবন্দরের রানওয়ে মোট ১,৭৩১ মিটার বা ৫,৬৮০ ফুট দীর্ঘ। বিমানবন্দরটি ছোট এটিআর বিমান পরিচালনা করতে সক্ষম।
জনি আকোস্তা
জনি আকোস্তা জামোরা (স্প্যানিশঃ ʝoni aˈkosta; জন্ম ২১ জুলাই ১৯৮৩) একজন কোস্টারিকান ফুটবলার যিনি বর্তমানে রিওনেগ্রো আগুইলাস এবং কোস্টারিকান জাতীয় ফুটবল দলের ডিফেন্ডার হিসেবে খেলেন।
আকোস্তার ২০০৪-০৫ মৌসুমে সান্তোস দ্যা গুয়াপাইলসের হয়ে অভিষেক হয় এবং ২০১০ সালে আলজুয়েলেন্স যোগ দেন। আকোস্তার হয়ে ৩ বার লীগ শিরোপা অর্জন করেন। ২০১৩ সালের জানুয়ারিতে তিনি মেক্সিকান ২য় বিভাগের ক্লাব ডরাডোসে ৬ মাসের লোনে যোগ দেয়।
২০১১ সালের মার্চে আর্জেন্টিনার বিপক্ষে প্রীতি ম্যাচে ২৯ বছর বয়সে অভিষেক হয়। ২০১৩ সালের ৬ সেপ্টেম্বরে বিশ্বকাপ বাছাইয়ে যুক্তরাষ্ট্রের বিপক্ষে ১ম গোল করেন, ম্যাচটিতে ৩-১ গোলে জয় পায় কোস্টারিকা। ২০১৪ সালের জুনে আকোস্তা বিশ্বকাপের জন্য দলে ডাক পান। তিনি কোয়াটার ফাইনালে নেদারল্যান্ডের বিপক্ষে মূল একাদশে ছিলেন।
২০১৮ সালের মে'তে তিনি বিশ্বকাপের জন্য ২৩ সদস্যের দলে ডাক পান।
উদয়পুর ইউনিয়ন
উদয়পুর ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.১৩।
কালাই উপজেলা হতে ইউনিয়ন পরিষদের দুরত্ব ১০ কি.মি। এ ইউনিয়নের মোট আয়তন ৮৮৭৭ (একর)।
উদয়পুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। উদয়পুর ইউনিয়ন পরিষদের মোট গ্রামের সংখ্যা – ৫১ টি, মৌজার সংখ্যা – ৩০ টি, হাট/বাজার সংখ্যা -০৩ টি।
উদয়পুর ইউনিয়নের অর্থনীতি মূলত কৃষি নির্ভর।
মাত্রাই ইউনিয়ন
মাত্রাই ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.১৩।
প্রাচীনকালে মাত্রাই এই জনপদ ছিল রাজকীয় । কথিত আছে, পরমা সুন্দরী রানী মাতারার নামানুসারে এই গ্রামের নামকরণ করা হয় মাত্রাই ।
কালাই উপজেলা হতে ইউনিয়ন পরিষদের দুরত্ব ১০ কি.মি। এ ইউনিয়নের মোট আয়তন ১৯.৫৪ (বর্গ কিঃ মিঃ)।
মাত্রাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। মাত্রাই ইউনিয়ন পরিষদের মোট গ্রামের সংখ্যা – ৩০ টি, মৌজার সংখ্যা – ২৬ টি, হাট/বাজার সংখ্যা -০৪ টি।
মাত্রাই ইউনিয়নের অর্থনীতি মূলত কৃষি নির্ভর।
ইম্ফল বিমানবন্দর
ইম্ফল বিমানবন্দর (আইএটিএ: আইএমএফ, আইসিএও: ভিইআইএম) গুয়াহাটি পর ভারতের উত্তর-পূর্বাঞ্চলে দ্বিতীয় আন্তর্জাতিক বিমানবন্দর এবং গুয়াহাটি ও আগরতলা পর উত্তর-পূর্ব অঞ্চলের তৃতীয় বৃহত্তম বিমানবন্দর। এটি রাজা তিকেন্দ্রজীতের নামে পরিচিত। মণিপুরের রাজধানী শহর ইম্ফলের থেকে ৮ কিলোমিটার দক্ষিণে অবস্থিত ইম্ফল আন্তর্জাতিক বিমানবন্দর উত্তর-পূর্বাঞ্চলীয় ভারতের সঙ্গে যুক্ত করেছে কলকাতা, দিল্লি, বেঙ্গালুরু এবং মায়ানমারের মান্দালয় শহর সহ বহু বড় বড় শহরকে। এয়ারএশিয়া ভারত, এয়ার ইন্ডিয়া, জেট এয়ারওয়েজ, ইন্ডিগো এবং অ্যালায়েন্স এয়ার বিমানবন্দরটি থেকে উড়ান পরিচালনা করে বড় বড় শহর ও আঞ্চলিক বিমানবন্দরগুলি, যেমন আগরতলা, শিলচর, আইজল ও জোড়হাট। ইম্ফল আন্তর্জাতিক বিমানবন্দর ভারতীয় বিমানবন্দর কর্তৃপক্ষের প্রশাসনিক নিয়ন্ত্রণাধীন।
উত্তর-পূর্বাঞ্চলীয় রাজ্য মনিপুরের রাজধানীতে অবস্থিত ইম্ফল বিমানবন্দরে অত্যাধুনিক কার্গো টার্মিনাল নির্মাণ করবে ভারতীয় বিমানবন্দর কর্তৃপক্ষ (এ এ আই)।
এএআই ভারত সরকারের বাণিজ্য ও শিল্প মন্ত্রণালয়ের ‘রফতানি প্রকল্পের জন্য বাণিজ্য পরিকাঠামো’ (টি আই ই এস) এর আওতায় গ্র্যান্ট-ইন-এইড অর্জন করার পর ইম্ফল বিমান বন্দরে সুসংহত কার্গো টার্মিনাল নির্মাণের কাজ শুরু করবে।
মনিপুর সরকার বাণিজ্য ও শিল্প মন্ত্রণালয়ের এ এস আই ডি ই প্রকল্পের আওতায় ইম্ফল বিমানবন্দরের তুলিহালে একটি ‘রফতানি আমদানি কার্গো টার্মিনাল’ (ই আই সি টি) প্রতিষ্ঠা করার পরিকল্পনা করেছে।
প্রস্তাবিত অত্যাধিক কার্গো টার্মিনালটি হস্তশিল্প সামগ্রী ও সহজে পচনশীল মালপত্র রফতানির ক্ষেত্রে গতি আনবে বলে মনে করা হচ্ছে।
এটা দেশের উত্তর-পূর্বাঞ্চলে কর্মসংস্থানের সুযোগ সৃষ্টিতেও সহায়তা করবে। যা এই অঞ্চলের অর্থনৈতিক বিকাশের উন্নতি সাধনে সহায়তা করবে। পাশাপাশি ই আই সি টি দক্ষিণ ও দক্ষিণ-পূর্ব এশিয়ার সঙ্গে উত্তম যোগাযোগ ব্যবস্থা স্থাপনে সহায়তা করবে বলেও মনে করেন তারা।
কার্গো টার্মিনালটির নির্মাণ ব্যয় ধরা হয়েছে ১৬ কোটি ২০ লাখ টাকা। এর বাইরে বাণিজ্য ও শিল্প মন্ত্রণালয় টি আই ই এস-এর আওতায় ১২ কোটি ৯৬ লাখ টাকা অনুমোদন দিয়েছে।
ইম্ফল বিমানবন্দরে একটি ০৪/২২ ভিত্তিক ২,৭৪৬ মিটার দীর্ঘ রানওয়ে রয়েছে। এয়ারফিল্ডটি রাতে লিজিং সুবিধাগুলির পাশাপাশি ডিভিওআর / ডিএমই এবং একটি এনডিবি মত ন্যাভিগেটর সুবিধা দিয়ে সজ্জিত। আইওএফ দ্বারা পাইওনিয়ার এয়ার ট্র্যাফিক কন্ট্রোল পরিচালিত হয়। বিমানবন্দরটি এ৩২০ ও বোয়িং ৭৩৭ বিমান পরিচালনা করতে সক্ষম। 
টার্মিনালের অ্যাপ্রনে এটিআর ৭২সহ এ৩২০ ও বোয়িং ৭৩৭ বিমান রাখার ব্যবস্থা ছিল। টার্মিনালে প্যাসেঞ্জার লাউঞ্জ, এয়ার ট্র্যাফিক, স্ক্রু এবং পাইলটদের রেস্ট রুম, প্রয়োজন মত রেস্তরা, রিফ্রেশমেন্ট কাউন্টার রয়েছে।
প্রাথমিক বিদ্যালয়
প্রাথমিক বিদ্যালয় বা প্রাইমারী স্কুল (আমেরিকান ইংরেজিতে এবং কানাডিয়ান ইংরেজিতে প্রায় এলিমেন্টারি স্কুল) হল একটি বিদ্যালয়, যেখানে পাঁচ থেকে বার বছর বয়সের শিশুরা প্রাথমিক শিক্ষা অর্জন করে। শিশুরা  প্রাক প্রাথমিক বিদ্যালয়ে (প্রি স্কুল) শিক্ষা গ্রহণ করে প্রাথমিক বিদ্যালয়ে শিক্ষা গ্রহণের জন্য আসে এবং প্রাথমিক শিক্ষা গ্রহণের পর মাধ্যমিক বিদ্যালয়ের জন্য উপযুক্ত হয়। কিছু দেশে প্রাথমিক শিক্ষা ও মাধ্যমিক শিক্ষা মিলে ইন্টারমিডিয়েট পর্যায়ের মিডল স্কুল বিদ্যমান।
পৃথিবীর অধিকাংশ অঞ্চলে প্রাথমিক শিক্ষা আবশ্যকীয় শিক্ষার প্রথম ধাপ এবং এটি সাধারণত বেতন ফি মুক্ত শিক্ষা, কিন্তু ব্যক্তি বা সংস্থা মালিকানাধীন স্বাধীন বিদ্যালয় সমূহে ফি প্রদান করতে হয়।
মোহাম্মদ রশিদ মাজাহেরী
মোহাম্মদ রশিদ মাজাহেরী (জন্ম: ১৮ মে ১৯৮৯) হলেন একজন ইরানি পেশাদার ফুটবলার, যিনি ফার্সি গালফ প্রো লীগের ইরানী ক্লাব জোব আহান এবং ইরান জাতীয় দলের হয়ে একজন গোলরক্ষক হিসেবে খেলেন।
ফক্স স্পোর্টস এশিয়া তাকে ২০১৮ এএফসি চ্যাম্পিয়ন্স লীগের ১৬ দলের পর্বের শীর্ষ ৫ খেলোয়াড়ের মধ্যে একজন হিসেবে উল্লেখ করে।
ভাইজান এলো রে
ভাইজান এলো রে হল জয়দীপ মুখোপাধ্যায় পরিচালিত একটি বাংলাদেশী-ভারতীয় বাংলা প্রণয়ধর্মী হাস্যরসাত্মক-অ্যাকশন ধাঁচের চলচ্চিত্র। চলচ্চিত্রটিতে প্রধান চরিত্রে অভিনয় করেছেন ঢালিউডের শাকিব খান এবং টলিউডের শ্রাবন্তী চট্টোপাধ্যায় ও পায়েল সরকার। এছাড়াও পার্শ্বচরিত্রে অভিনয় করেছেন রজতাভ দত্ত, মুনিরা মিঠু এবং দীপা খন্দকার ছাড়াও আরো অনেকে রয়েছেন। ভারতীয় প্রযোজনা সংস্থা এসকে মুভিজ চলচ্চিত্রটি প্রযোজনা করেছেন। চলচ্চিত্রটির শুটিং পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে।ভাইজান এলো রে চলচ্চিত্রটির লিখেছেন দোলন মৈনাক। চলচ্চিত্রটির প্রথম গান "বেবী জান" গানটিতে দ্বৈত কণ্ঠে গেয়েছেন নাকাশ আজিজ এবং অন্তরা মিত্র। ভারতীয় বিখ্যাত প্রযোজনা সংস্থা এসকে মুভিজের ইউটিউব চ্যানেল ২০১৮ সালের ১২ মে তারিখে মুক্তি দেওয়া হয়।
বিস্ফূরণ
একটি বিস্ফূরণ (ইংরেজিতে diaspora) হচ্ছে একটি বিক্ষিপ্ত জনগোষ্ঠী যার উৎপত্তিস্থল অন্য কোন ভৌগলিক স্থানে। বিশেষ করে, বিস্ফূরণ শব্দটির দ্বারা কোন জনগোষ্ঠীর তাদের স্বভূমি থেকে অনৈচ্ছিকভাবে ছড়িয়ে পড়াকে বোঝানো হয়। জুডিয়া থেকে ইহুদিদের ছড়িয়ে পড়া এবং কনস্টান্টিনোপল থেকে গ্রীকদের পালিয়ে যাওয়া এর উল্লেখযোগ্য উদাহরণ। অন্যান্য উদাহরণের মধ্যে রয়েছে আফ্রিকা থেকে ট্রান্স-আটলান্টিক দাস বাণিজ্য, কুলি বাণিজ্যের সময় দক্ষিণ চীন এবং ভারতীয় বিষ্ফূরণ, আইরিশ দুর্ভিক্ষের সময় আইরিশ বিস্ফূরণ, ফিলিস্তিনি বিস্ফূরণ, সারকেশিয়ানদের নির্বাসন, ইংল্যান্ডে নরমান বিজয়ের পর অ্যাংলো-সেক্সন যোদ্ধা ও তাদের পরিবারের দেশান্তর ইত্যাদি।
সম্প্রতি, বিদ্বজ্জনগণ বিভিন্ন রকম বিষ্ফূরণের মধ্যে শ্রেণীবিভাগ করেছেন। বিষ্ফূরণের কারণ, যেমন সাম্রাজ্যবাদ, বাণিজ্য বা শ্রমিক অভিপ্রয়াণ এর ভিত্তিতে, বা বিস্ফূরিত সম্প্রদায় এর মধ্যকার সামাজিক সংসক্তি ও পূর্বপুরুষের ভূমির সাথে তাদের বন্ধনের উপর ভিত্তি করে এই শ্রেণীবিভাগগুলো করা হয়। কিছু কিছু বিস্ফূরিত সম্প্রদায় তাদের স্বভূমির সাথে শক্তিশালী রাজনৈতিক বন্ধন বজায় রাখে। বিষ্ফূরণ সম্প্রদায়ের অন্যান্য বৈশিষ্ট্যগুলোর মধ্যে আছে স্বভূমিতে প্রত্যাবর্তন, বিষ্ফূরণের অন্যান্য সম্প্রদায়ের সাথে সম্পর্ক, এবং আশ্রয়দাতা দেশের সাথে পূর্ণাঙ্গভাবে একীভূত না হওয়া।
বিষ্ফূরণ শব্দটি "Diaspora" এর বাংলা পারিভাষিক শব্দ। "Diaspora" শব্দটি এসেছে গ্রীক শব্দ διασπείρω ("diaspeirō") থেকে, যার অর্থ "আমি বিক্ষিপ্ত হই" বা "আমি ছড়িয়ে পড়ি"। প্রাচীন গ্রীসে διασπορά ("diaspora") শব্দটির অর্থ ছিল "বিক্ষিপ্ত হওয়া", আর এর দ্বারা সমাজের শীর্ষস্থানীয় নাগরিকদের বোঝানো হত যারা উপনিবেশীকরণের উদ্দেশ্যে বা কোন অঞ্চলকে সাম্রাজ্যের অঙ্গীভূতকরণের উদ্দেশ্যে নতুন স্থানে এসেছেন। প্রাচীন যুগের বিষ্ফূরণের একটি উদাহরণ হচ্ছে স্পার্টানদের শাসনে মেসেনীয়দের শতাব্দি ব্যাপী নির্বাসন যা থুসিডাইডসের গ্রন্থ "পেলপনেশিয়ান যুদ্ধের ইতিহাস" গ্রন্থে বর্ণিত হয়েছে।
শব্দটির উৎপত্তিগত অর্থ থেকে বর্তমান অর্থে বিকাশ শুরু হয় যখন হিব্রু বাইবেলকে গ্রীক ভাষায় অনুবাদ করা হয়; এক্ষেত্রে সেপটুয়াজিন্ট (গ্রীক ভাষায় অনুদিত হিব্রু বাইবেল) এর যেসব স্থানে "diaspora" শব্দের প্রথম উল্লেখ পাওয়া যায় সেগুলো হচ্ছে:এবং
রবার্ট মন্টগামারি (অভিনেতা)
রবার্ট মন্টগামারি (ইংরেজি: Robert Montgomery, ; জন্ম: হেনরি মন্টগামারি জুনিয়র, ২১শে মে ১৯০৪ - ২৭শে সেপ্টেম্বর ১৯৮১) ছিলেন একজন মার্কিন অভিনেতা, পরিচালক ও প্রযোজক। তিনি "নাইট মাস্ট ফল" (১৯৩৭) ও "হিয়ার কামস মিস্টার জর্ডান" (১৯৪১) চলচ্চিত্রে অভিনয়ের জন্য দুইবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি অভিনেত্রী এলিজাবেথ মন্টগামারির পিতা।
হেনরি মন্টগামারি জুনিয়র ১৯০৪ সালের ২১শে মে নিউ ইয়র্কের ফিশকিল ল্যান্ডিংয়ে জন্মগ্রহণ করেন। তার পিতা হেনরি মন্টগামারি সিনিয়র ও মাতা ম্যারি উইড মন্টগামারি (প্রদত্ত নাম: বার্নি)।
কালিম্পং বিধানসভা কেন্দ্র
কালিম্পং (বিধানসভা কেন্দ্র) ভারতীয় রাজ্য পশ্চিমবঙ্গের কালিম্পং জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ২২ নং কালিম্পং বিধানসভা কেন্দ্রটি কালিম্পং পৌরসভা, কালিম্পং-১ সিডি ব্লক এবং কালিম্পং-২ সমষ্টি উন্নয়ন ব্লক এবং গরুবাথান সমষ্টি উন্নয়ন ব্লক এর অন্তর্গত।
কালিম্পং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬ জিজেএম এর সরিতা রায় তার নিকটতম প্রতিদ্বন্দ্বী জেএপি এর হরকা বাহাদুর ছেত্রীকে পরাজিত করেন।
পশ্চিমবঙ্গ বিধানসভা নির্বাচন, ২০১১ জি.জে.এম এর হরকা বাহাদুর ছেত্রী তার নিকটতম প্রতিদ্বন্দ্বী জিএনএলএফের প্রকাশ দাহালকে পরাজিত করেন।
২০০৬, ২০০১ এবং ১৯৯৬ সালে রাজ্য বিধানসভা নির্বাচন, জিএনএলএফের গৌলান লেপচা কালিম্পং আসন থেকে জয়ী হয়, তার নিকটতম প্রতিদ্বন্দ্বী নির্দল/এবিজিএলকে নর্ডেন লামা, পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে নির্দলের নিমা তশরিং মোক্তান সিপিআই-এর মোহন সিং রাইকে পরাজিত করেন। ১৯৮৭ সালে সিপিআইয়ের মোহন সিং রাই কংগ্রেসের তাসী তশরিং লেপচাকে পরাজিত করেন। ১৯৮২ সালে, নির্দলের রেনু লীনা সুব্বা, (নির্দল/এবিজিএল)এর বদ্রীনারায়ণ প্রধানকে পরাজিত করেন এবং ১৯৭৭ সালে গজেন্দ্র গুরুংকে পরাজিত করেন।
১৯৭২ সালে কংগ্রেসের গজেন্দ্র গুরুং জয়ী হন। ১৯৭১ সালে আইজিএল-এর মদন কুমার সুব্বা জয়ী হন। ১৯৬৯ সালে আইজিএল এর পি.এল. সুব্বা জয়ী হন। ১৯৬৭ সালে কংগ্রেসের কে.বি. গুরুং জয়ী হন। ১৯৬২ সালে আইজিএল এর লক্ষ্মী রঞ্জন জোশী জয়ী হন। ১৯৫৭ সালে নির্দলের নর বাহাদুর গুরুং জয়ী হন। স্বাধীন ভারতের প্রথম নির্বাচনী ১৯৫১ সালে সিপিআই-এর ললিত বাহাদুর খর্গ জয়ী হন।
লুকাস বাজকেজ
লুকাস বাজকেজ (; জন্ম: ১ জুলাই ১৯৯১) একজন স্প্যানিশ পেশাদার খেলোয়াড় যিনি রিয়াল মাদ্রিদ ও স্পেনের হয়ে রাইট উইঙ্গার হিসেবে খেলেন।
বাজকেজ ২০০৭ সালে ১৬ বছর বয়সে রিয়াল মাদ্রিদ একাডেমিতে যোগ দেয়। তিনি ২০১০-১১ মৌসুমে রিয়াল মাদ্রিদের 'সি' দলের হয়ে অভিষেক হয়। ওই মৌসুমে ২৩ ম্যাচ খেলে ৪ টি গোল দেন তিনি। বাজকেজ রিয়াল মাদ্রিদের মূল দলের হয়ে ২০১২ সালের ১৭ নভেম্বরে অভিষিক্ত হন, ম্যাচটিতে মাত্র ৬ মিনিট খেলেন এবং ভিলারিয়ালের কাছে ১-২ গোলে পরাজিত হয়। ১৫ অক্টোবরে লাস পালমাসের বিপক্ষে ১ম গোল করেন, ম্যাচটি রিয়াল মাদ্রিদ ৩-২ গোলে জয়লাভ করে।
২০১৪ সালের ১৯ আগস্টে বাজকেজ এস্পানিওলে লোনে যোগ দেয়। ৩০ আগস্ট সেভিয়ার বিপক্ষে অভিষেক হয়, ম্যাচটিতে ১-২ গোলে পরাজিত হয় তার দল। ৫ অক্টোবরে সোসিয়েদাদের বিপক্ষে প্রথম গোল করেন, ম্যাচটিতে ২-০ গোলে জয় পায় তার দল।
২০১৫ সালের ৩০ জুন রিয়াল মাদ্রিদ বাই বেক ক্লজ ব্যাবহার করে ভাসকয়েজকে দলে ফেরায়। ১২ সেপ্টেম্বর এস্পানিওলের বিপক্ষে অভিষেক হয়, ম্যাচটিতে ৬-০ গোলে জয় পায় তার দল এবং এর ১ সপ্তাহ পর গ্রানাডাকে ১-০ গোলে হারায় রিয়াল মাদ্রিদ। ২০১৫ সালের ৩০ ডিসেম্বর বাজকেজ ঘরের মাঠে রিয়াল সোসিয়েদাদের বিপক্ষে ম্যাচের ১৫ মিনিটে বেনজেমার বদলি হিসেবে নেমে রিয়াল মাদ্রিদের হয়ে ১ম গোল করে্‌ এবং ম্যাচটিতে ৩-১ গোলের জয় পায় মাদ্রিদ । রিয়াল মাদ্রিদের চ্যাম্পিয়েন্স লীগে ৭ টি ম্যাচ খেলেন এবং শিরোপা জয়ে গুরুত্বপুর্ন ভূমিকা রাখেন।
বাজকেজ ২০১৬-১৭ মৌসুমে ৩৩ ম্যাচ খেলে ২ গোল করে রিয়াল মাদ্রিদকে ৪ বছর পড়ে লীগ শিরোপা জেতাতে গুরুত্বপুর্ন ভুমিকা রাখেন। চ্যাম্পিয়েন্স লীগে ১০ টি ম্যাচ খেলেন এবং গ্রুপ পর্বে ২ টি গোল করেন।
বাজকেজ স্পেনের হয়ে কোনো বয়সভিত্তিক দলে খেলার সুযোগ পাননি। ২০১৬ সালের ১৭ মে'তে তিনি উয়েফা ইউরো'র জন্য স্পেনের হয়ে খেলার ডাক পান । ৭ জুন জর্জিয়ার বিপক্ষে একটি প্রীতি ম্যাচে অভিষেক হয়, ম্যাচের প্রথম ৬১ মিনিট খেলে ১-০ গোলে পরাজিত হয়। বাজকেজ সেই টুর্নামেন্টে ২য় পর্বে ইতালির বিপক্ষে ১ টি ম্যাচে মোরাতার বদলি হিসেবে ম্যাচের ৭০ মিনিটে নামেন এবং ০-২ গোলে পরাজিত হয়।
২০১৮ সালের মে'তে বিশ্বকাপের জন্য স্পেনের স্কোয়াডে সুযোগ পান।
বাঞ্জারা হিলস
বাঞ্জারা হিলস হায়দ্রাবাদের একটি গুরুত্বপূর্ণ ও বৃহৎ বাণিজ্যিক কেন্দ্র। এটি বৃহত্তর হায়দ্রাবাদের অন্তর্গত ১৫০ টিরও বেশি এলাকাগুলির মধ্যে একটি। এটি জুবিলী হিলসের কাছাকাছি অবস্থিত একটি উচ্চমানের এলাকা। এই এলাকায় একটি পাহাড়ি বন ছিল এবং অতীতে এটি অত্যন্ত জনবিরল এলাকা ছিল। নিজামের রাজবংশের স্বল্পসংখ্যক রাজকীয় সদস্যরাই কেবল এখানে বসবাস করতেন তথা এই গোটা অঞ্চলটি তাদের জন্য একটি শিকারের স্থান ছিল। এই ধরণের ইতিহাস ও অতীতে এমন স্থিতি থাকা স্বত্ত্বেও, বর্তমানে এই এলাকা সম্পূর্ণরূপে হায়দ্রাবাদের একটি গুরুত্বপূর্ণ শহুরে বাণিজ্যিক কেন্দ্রে রূপান্তরিত হয়েছে। বাঞ্জারা হিলস অঞ্চলটি বিভিন্ন রাস্তার সংখ্যা দ্বারা পৃথক করা হয়েছে, এবং প্রতিটি রাস্তার নিজস্ব গুরুত্ব রয়েছে: রাস্তার সংখ্যাগুলি ১ থেকে শুরু হয়ে ১৪ এ শেষ।
"ইকনমিক টাইমস পত্রিকা" অনুসারে বাঞ্জারা হিলসের পিন সংখ্যা ভারতের সবচেয়ে ব্যয়বহুল পিন সংখ্যা বলে মনে করা হয় এবং, জুবিলি হিলস সহ, হায়দ্রাবাদ মহানগরীর এটি সবচেয়ে মর্যাদাপূর্ণ অঞ্চল। "ইকনমিক টাইমস পত্রিকা" এও মূল্যবিচার করে যে বাঞ্জারা হিলসের সম্পত্তিগুলি "একটি অস্বাভাবিক ৯৬ হাজার কোটি টাকা", ২০,৮৯৪,৯৪৪,০০০ মার্কিন ডলারের সমতুল্য (8 সেপ্টেম্বর ২০১১পর্যন্তঃ ২০.৭ বিলিয়ন মার্কিন ডলার) মূল্যের। অত্যন্ত অবহেলিত "বাঞ্জারা হ্রদ" ও এখানে অবস্থিত।
বাঞ্জারা হিলস তার হোটেল, উচ্চমানের রেস্তোরা এবং বৃহৎ শপিং মলের জন্য বিখ্যাত। তাজ কৃষ্ণা, তাজ ডেকান এবং তাজ বাঞ্জারা এই এলাকার সুপরিচিত কিছু স্টার হোটেল। বেশিরভাগ রেস্তোরা সারা বিশ্বের বিভিন্ন রান্না পরিবেশন করে থাকে। জনপ্রিয় কিছু রেস্তোরার নাম হলো চায়না প্যাভিলিয়ন, ওহ্রিস বাঞ্জারা, বারবেকিউ নেশান এবং ফিউশন ৯। বিপুলসংখ্যক খুচরো ব্যবসায় প্রতিষ্ঠান সহ জি.ভি.কে ওয়ান মল, সিটি সেন্টার মল, মিডটাউন, ওহ্রিস , আলকাজার প্লাজা, জিং ডিজাইন্স এর মতো বিশাল ভবন বাঞ্জারা হিলসের দিগন্ত সুন্দর করে তোলে। বাঞ্জারা হিলস এলাকার সর্বোচ্চ ভবনটি হলো লক্ষ্মী সাইবার সেন্টার।
মহানগরীর একটি বৃহৎ পার্ক জলাগাম ভেঙ্গল রাও পার্ক বাঞ্জারা হিলসে অবস্থিত। এটি প্রাকৃতিক সৌন্দর্যতায় ভরপুর একটি পার্ক, যেটির নিজস্ব একটি বিশেষত্ব আছে, প্রচুর সংখ্যায় স্থানীয়রা এখানে জগিং এবং শিথিল করার জন্য নিয়মিত যান। বেশিরভাগ ব্যবসায়ই মূলত রোড নং ১ ও ৩ এ সন্নিবেশিত। মুফাক্ষাম জাহ্ কলেজ অব ইঞ্জিনিয়ারিং ও টেকনোলজি রোড নং ৩ এ অবস্থিত। ভৌগলিক আয়তনে, এই কলেজটি মহানগরীর বৃহত্তম ক্যাম্পাসগুলির মধ্যে একটি। এটি সুলতান-উল উলুম এডুকেশন সোসাইটির পরিচালনা ও মালিকানা অধীনে কাজ করে, যারা একই প্রাঙ্গনে, সুলতান-উল-উলুম আইন কলেজ, জুনিয়র কলেজ এবং স্কুল পরিচালনা করে। কাসু ব্রাহ্মণ রেড্ডির নামকরণ করে কে.বি.আর পার্কটি রোড নং ৩ এর কাছাকাছি অবস্থিত। ২০১০ সালে লামাকান নামক একটি সাংস্কৃতিক কেন্দ্র, রোড নং ১ এ খোলে। রোড নং ১২-র উপর অবস্থিত ৪০০ বছরের প্রাচীন স্বয়াম্ভু শ্রী লক্ষ্মী নরসিংহ স্বামী মন্দির, হরিনাম সংকীর্তনের জন্য বিখ্যাত। গিটার মঙ্ক বিদ্যালয় এখানে অবস্থিত।বাঞ্জারা হিলস, টিএসআরটিসি-র বাসগুলি দ্বারা ঘটকেসর, কোটি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত। বেশ কয়েকটি নতুন ফ্লাইওভার এই শহরতলির দিশায় ট্র্যাফিক কনজেশন হ্রাস করেছে। নিকটতম এমএমটিএস ট্রেন স্টেশন খৈরতবাদে অবস্থিত। এই অঞ্চলে সড়ক সংযোগ ব্যবস্থা অত্যুত্তম। সারা মহানগরী জুড়ে ও বিশেষত বাঞ্জারা হিলস অঞ্চলে, ক্রমাগত বাড়ন্ত যানবাহনের সংখ্যার কারণে প্রতিনিয়ত রাস্তা উন্নতির কাজ চলে থাকে।
সোমাজিগুড়া, এরামঞ্জিল কলোনি, ভেঙ্কট রমনা কলোনি, আনন্দ নগর, শ্রীনগর কলোনি, নবীন নগর, মাসব ট্যাঙ্ক, টোলিচৌকি, পাঞ্জাগুট্টা এবং মেহ্দিপট্টনাম, হলো বাঞ্জারা হিলস এর নিকটবর্তী অঞ্চলগুলি।
শিরডি বিমানবন্দর
শিরডি বিমানবন্দর (আইএটিএ: এসএজি, আইসিএও: ভিএএসডি) ভারতের মহারাষ্ট্র রাজ্যের শিরডি থেকে ১৪ কিলোমিটার দক্ষিণ-পশ্চিমে কাকাডি গ্রামে অবস্থিত। ৪০০ হেক্টর জমির উপর গড়ে ওঠা বিমানবন্দরটি মহারাষ্ট্র এয়ারপোর্ট ডেভেলপমেন্ট কোম্পানির (এমএডিসি) মালিকানাধীন এবং ১ অক্টোবর ২০১৭ সালে রাষ্ট্রপতি রামনাথ কোবিন্দ বিমানবন্দরটি উদ্বোধন করেন। বিমানবন্দরটির "যোগাযোগ ন্যাভিগেশন নজরদারি" (সিএনএস) এবং "এয়ার ট্রাফিক কন্ট্রোল" (এটিসি) ভারতের ভারতীয় বিমানবন্দর কর্তৃপক্ষ (এএআই) দ্বারা পরিচালিত হবে।
৩৪০ কোটি টাকা খরচে বিমানবন্দর প্রকল্পটি হল রাজ্য সরকারের শিরডিতে ধর্মীয় পর্যটন, সাই বাবা মন্দির, ভারতে সবচেয়ে সম্মানিত আধ্যাত্মিক গুরু জন্য পরিচয় বাড়ানোর প্রচেষ্টার অংশ। প্রায় ৮০,০০০ জন ভক্ত প্রতিদিন মন্দিরে যান এবং সপ্তাহে ছুটির দিন ও উত্সবের সময় ভক্তের সংখ্যা ৫ লাখেরও বেশি হয়। এই তীর্থযাত্রীদের রাস্তা, সাইনগর শিরডি রেলওয়ে স্টেশন এবং শিরডি থেকে ১২৫ কিলোমিটার দূরে ঔরঙ্গাবাদ বিমানবন্দর দিয়ে শিরডিতে প্রবেশ করে।
২২ ডিসেম্বর ২০০৯ সালে আহম্মনগর জেলা প্রশাসন কর্তৃক আনুষ্ঠানিকভাবে বিমানবন্দর প্রকল্পের জন্য জমি অধিগ্রহণ করে। রানওয়েটি প্রাথমিকভাবে ৬০ মিটার চওড়া ও ২,০০০ মিটার লম্বা করে নির্মাণ করা সিধান্ত নেওয়া হয় এবং বিমানবন্দরটি থেকে ২০১১ সালের ডিসেম্বরে উড়ান শুরু করার কথা ছিল। যাইহোক, "এমএডিসি" বিমানবন্দরটি থেকে বৃহত্তর বিমানের পরিচালনার সক্ষম করার জন্য রানওয়ে দৈর্ঘ্য ৩,২০০ মিটার পর্যন্ত প্রসারিত করার সিদ্ধান্ত নিয়েছে। কিন্তু প্রকল্পের নির্মাণ শেষ করার সময়সীমা অতিক্রম করে। রানওয়ে দৈর্ঘ্য এখন দাঁড়িয়েছে ২,৫০০ মিটার।
বিমানবন্দরে একটি রানওয়ে রয়েছে। রানওয়েটি ২,৫০০ মিটার (৮,২০০ ফুট) দীর্ঘ। বিমানবন্দরের টার্মিনাল ভবনটি ২,৭৫০ বর্গ মিটার (২৯,৬০০ বর্গ ফুট) এলাকা নিয়ে গঠিত এবং প্রতিদিন ৫০০ জন যাত্রী পরিবহনের ক্ষমতা রয়েছে। বর্তমানে শিরডি বিমানবন্দরটি আন্তর্জাতিক উড়ানের আবতরণের জন্য ২,৫০০ মিটার (৮,২০০ ফুট) দৈর্ঘ্যের থেকে রানওয়েকে সম্প্রসারিত করে ৩,২০০ মিটার (১০,৫০০ ফুট) দৈর্ঘ্যের রানওয়েতে পরিণত করার কাজ চলছে। সম্পূর্ণ প্রকল্প হায়দ্রাবাদের ভাসিসা প্রজেক্ট দ্বারা পরিচালিত হয়- এমএডিসি (মহারাষ্ট্র বিমানবন্দর ডেভেলপমেন্ট কর্পোরেশন) অধীনে পরিচালিত।
মহারাষ্ট্রের শিরডি গ্রিনফিল্ড আন্তর্জাতিক বিমানবন্দর-এর নাম বদলে রাখা হবে শ্রী সাইবাবা আন্তর্জাতিক বিমানবন্দর। এ ব্যাপারে অসামরিক বিমান পরিবহন মন্ত্রকে প্রস্তাব পাঠানো হয়েছে।
মহারাষ্ট্রের মুখ্যমন্ত্রী দেবেন্দ্র ফড়নবীশের কার্যালয় থাকে জানায় " ২০১৭ সালের অক্টোবরে সাইবাবা সমাহিত হওয়ার ১০০ বছর পূর্তি হবে। তাঁর অসংখ্য ভক্তের কথা মাথায় রেখে চেষ্টা করা হচ্ছে, ওই বিমানবন্দরের কাজ যেন যত তাড়াতাড়ি সম্ভব শুরু করা চেষ্টা চলছে"। বিমানবন্দরটি ২০১৭ সালের অক্টোবর মাসে চালু হয়।
সাইবাবার সমাধিস্থল দর্শনে আসা ভক্তদের কথা মাথায় রেখে মহারাষ্ট্র এয়ারপোর্ট ডেভেলপমেন্ট অথরিটি এই বিমানবন্দরটি তৈরি করেছে।
জন গারফিল্ড
জন গারফিল্ড (ইংরেজি: John Garfield; জন্ম: ইয়াকব ইউলিয়াস গারফিঙ্কল, ৪ঠা মার্চ ১৯১৩ - ২১শে মে ১৯৫২) ছিলেন একজন মার্কিন অভিনেতা। তিনি মূলত পিতাশ্রেণীয়, বিদ্রোহী ও শ্রমিক শ্রেণীয় কাজ করে প্রসিদ্ধি অর্জন করেন। মহামন্দা সময়কালে নিউ ইয়র্কে দারিদ্রের মধ্যে বেড়ে ওঠা গারফিল্ড ১৯৩০-এর দশকের শুরুতে গ্রুপ থিয়েটারের সদস্য হন। ১৯৩৭ সালে তিনি হলিউডে আসেন এবং ওয়ার্নার ব্রসের সাথে চুক্তিবদ্ধ হওয়ার পর এই স্টুডিওর চলচ্চিত্রে অভিনয় করে তারকা খ্যাতি লাভ করেন। গারফিল্ড "ফোর ডটারস" (১৯৩৮) চলচ্চিত্রের জন্য শ্রেষ্ঠ পার্শ্ব অভিনেতা বিভাগে এবং "বডি অ্যান্ড সোল" (১৯৪৭) চলচ্চিত্রের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
মার্কিন যুক্তরাষ্ট্রের কংগ্রেসনাল হাউজ কমিটি অন আন-আমেরিকান অ্যাক্টিভিটিজ (এইচইউএসি) তাকে কমিউনিস্ট হওয়ার অভিযোগ করলে তিনি তাদের অভিযোগ প্রত্যাখান করেন এবং "নাম বলা" থেকে বিরত থাকার কারণে তার চলচ্চিত্র কর্মজীবনে ইতি ঘটে। অনেকে ধারণা করেন এই ঘটনার চাপে তিনি মাত্র ৩৯ বছর বয়সে হার্ট অ্যাটাকে মারা যান। মার্লোন ব্র্যান্ডো, মন্টগামারি ক্লিফ ও জেমস ডিনের মত গারফিল্ডকে পদ্ধতিগত অভিনয়ের পূর্বসূরী হিসেবে বিবেচনা করা হয়।
গারফিল্ড ১৯১৩ সালের ৪ঠা মার্চ নিউ ইয়র্ক সিটির ম্যানহাটনের রিভিংটন স্ট্রিটে জন্মগ্রহণ করেন। তার জন্মনাম ইয়াকব ইউলিয়াস গারফিঙ্কল। তার পিতা দাভিদ গারফিঙ্কল ও মাতা হান্নাহ রুশ ইহুদি ছিলেন। গারফিল্ড ইড্ডিশ থিয়েটার জেলায় বেড়ে ওঠেন।
জিন্দারপুর ইউনিয়ন
জিন্দারপুর ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
জিন্দারপুর ইউনিয়নের অর্থনীতি মূলত কৃষি নির্ভর।
পুনট ইউনিয়ন
পুনট ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
পুনট ইউনিয়নের অর্থনীতি মূলত কৃষি নির্ভর।
আহম্মেদাবাদ ইউনিয়ন
আহম্মেদাবাদ ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার একটি ইউনিয়ন।
আহম্মেদাবাদ ইউনিয়নের অর্থনীতি মূলত কৃষি নির্ভর।
মোহনলাল (অভিনেতা)
মোহনলাল বিশ্বনাথন (ইংরেজি: ২১শে মে ১৯৬০) হলেন একজন ভারতীয় অভিনেতা ও প্রযোজক। তিনি মূলত মালায়ালাম চলচ্চিত্র শিল্পে কাজ করে থাকেন। চার দশকের বেশি সময় ধরে তার কর্মজীবনে তিনি তিন শতাধিক চলচ্চিত্রে অভিনয় করেছেন। মালায়ালাম চলচ্চিত্রের পাশাপাশি তিনি ভারতের আরও অন্যান্য অঞ্চলের চলচ্চিত্রেও কাজ করেছেন।
মোহনলাল পাঁচটি জাতীয় চলচ্চিত্র পুরস্কার অর্জন করেছেন, যার মধ্যে দুটি শ্রেষ্ঠ অভিনেতা বিভাগে, একটি বিশেষ জুরি মেনশন, অভিনয়ের জন্য একটি বিশেষ জুরি পুরস্কার, ও প্রযোজক হিসেবে একটি শ্রেষ্ঠ চলচ্চিত্র পুরস্কার। এছাড়া তিনি নয়টি কেরালা রাজ্য চলচ্চিত্র পুরস্কার ও দশটি ফিল্মফেয়ার পুরস্কার দক্ষিণসহ অসংখ্য পুরস্কার ও সম্মাননা অর্জন করেছেন। ভারতীয় চলচ্চিত্র শিল্পে তার অবদানের জন্য ২০০১ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পুরস্কারে ভূষিত করে। ২০০৯ সালে তিনি প্রথম এবং একমাত্র অভিনয়শিল্পী হিসেবে ভারতের সীমান্ত সেনাবাহিনীর সম্মানসূচক লেফটেন্যান্ট কর্নেল পদ লাভ করেন। তিনি ২০১০ সালে শ্রী শঙ্করাচার্য বিশ্ববিদ্যালয় ও ২০১৮ সালে কালিকুট বিশ্ববিদ্যালয় থেকে সম্মানসূচক ডক্টরেট লাভ করেন।
কাঠি রোল
একটি কাঠি রোল (কখনও কখনও বানান kathi রোল; ) ভারতের কলকাতা থেকে উদ্ভূত একটি রাস্তার খাবার। মূল আকারে, এটি একটি পরোটাতে প্যাঁচানো পাতলা কাঠিযুক্ত কাবাব। যদিও এত বছরে কাঠি রোলের অনেকগুলি বৈকল্পিক বিবর্তন হয়েছে, যা এখন কাঠি রোলের নামে চলে আসছে। আজ, বেশিরভাগই ভারতীয় রুটিতে ঢোকানো যে কোন পুর দিয়ে মোড়ানো খাদ্যকে একটি কাঠি রোল বলা হয়। বাংলা ভাষায়, কাঠি শব্দটি প্রায় "স্টিক" এর অনুবাদ করে, যা মূলত কাঠি রোলটির কিভাবে উদ্ভব হয়েছিল তা বোঝায়। বাংলায় যদিও, সুখাদ্যটি কেবল রোল হিসাবে পরিচিত। কাঠি রোলসে সাধারণত ধনে পাতার চাটনি, ডিম এবং মুরগির মাংস থাকে কিন্তু উপাদানগুলি বিভিন্ন ধরনের পরিবর্তিত হতে পারে।
কাঠি রোলটি কলকাতায় নিজাম রেস্টুরেন্টে তার যাত্রা শুরু করেছে বলে বলা হয়, যেটি ১৯৩২ সালে প্রতিষ্ঠিত একটি জনপ্রিয় খাবার জায়গা। রোল ঠিক কি করে শুরু হয়েছিল, তার বিভিন্ন গল্প আছে, কিছু জনের কথায় যে ব্যস্তবাগিশ অফিসযাত্রীরা কিছু চটজলদি ও সাথে নেয়া যায় এমন খাবার চাইতেন, কেউ বলেন ব্রিটিশ বাবুরা কাবাব স্পর্শ করার জন্য খুব খুঁতখুঁতে ছিলেন। সম্ভাব্য মূল উৎপত্তি আরও ঘরোয়াভাবে, তবে যে কোনও ভাবে কেউ জিনিসগুলি রোল করার সিদ্ধান্ত নেয়। কয়েক দশক ধরে কাবাব পরিবেশনের পদ্ধতিতে নিজাম ফলত একচেটিয়া অধিকার ভোগ করেছিলেন, কিন্তু অবশেষে এটি কলকাতায় সাধারণ হয়ে ওঠে এবং পরবর্তীতে অন্যত্র ছড়িয়ে পড়ে।
নামটির কাঠি অংশ পরে এসেছিল। ভারতবর্ষের অন্য সকলের মতো, নিজামের কাবাবগুলিকে ব্যবহার করার জন্য লৌহ স্কিউয়ার ব্যবহার করত; এগুলি সারাজীবনের মত টেকসই ছিল। যাইহোক, নিজামের জনপ্রিয়তা বৃদ্ধির সঙ্গে, এই দীর্ঘ ভারী লোহা স্কিউয়ার সমস্যাযুক্ত হয়ে ওঠে; যতটা রক্ষণাবেক্ষণ করা সম্ভব তার থেকে বেশী প্রয়োজন হয়ে পড়ে। ১৯৬৪ সালে, নিজাম বাঁশের স্কিউয়ার ব্যবহার করা শুরু করেন, যা ওজনে হাল্কা এবং অনেক উপলব্ধ। এই স্কিউয়ারগুলি বাংলাতে কাটি বা স্টিক হিসাবে উল্লেখ করা হয়, এবং কাঠি কাবাব এবং কাঠি রোল নামটি শীঘ্রই চালু হয়ে যায়। অবশেষে নামটি ভিতরে যে কোন পুর সমেত প্যাঁচানো/রোল করা পরোটার সমার্থক হয়ে যায় (এমনকি যাতে কাঠি বা কাবাব কোনটাই সংযুক্ত নেই) যেমন এগ রোল বা আলু রোল, এবং পরবর্তীতে এমনকি নান বা রুমালির মতো অন্যান্য রুটিগুলির জন্য।
আজ, কাঠি রোল বেশ কয়েকটি বিবিধতার মধ্যে আসে। উদ্ভাবনগুলি দুইটি অংশে হয়েছে পুরে এবং মোড়ানোয়। পুরের প্রচলিত রূপ ডিমের, আলু, পনীর, মিশ্র সবজি এবং মুরগির বা পাঠার মাংসের টুকরো । আরো বিদেশী সংস্করণে বিভিন্ন উপাদান সংযোজন হয়েছে, বা থাই বা সেজোয়ানের মত অভিনব কারী থাকতে পারে। আগস্ট ২০১২ সালে, মার্কিন যুক্তরাষ্ট্রের ফাস্ট ফুড চেইন টাকো বেল ভারতে কাঠি রোলের একটি সংস্করণ প্রকাশ করে। "মেক্সিকান-অনুপ্রাণিত burrito" যেটি একটি কাঠি রোল এবং একটি Kathittoর একটি সমন্বয়।
সারা দেশে ভারতীয় রেস্টুরেন্টের মেনুতে কাঠি রোলগুলি ক্রমবর্ধমানভাবে দেখা হচ্ছে নিউইয়র্ক সিটিতে অবস্থিত কাঠি রোল কোম্পানি, পায়েল সাহা দ্বারা প্রতিষ্ঠিত এবং এটি কাঠি রোলস এর বিশিষ্ট্য, মার্কিন যুক্তরাষ্ট্রের প্রথম রেস্টুরেন্ট এবং প্রায়ই এটিকে মার্কিন যুক্তরাষ্ট্রে কাঠি রোলস এর ক্রমবর্ধমান জনপ্রিয়তার জন্য অনুঘটক হিসাবে উদ্ধৃত করা হয়। ২০১৪ সালের গ্রীষ্মকালে, একজন সিয়াটেল ব্যবসায় উদ্যোগী রোল ওকে প্লিস, নামক ট্রাকে একটি ভারতীয় রন্ধনপ্রণালী-ভিত্তিক খাদ্যের ব্যবসা শুরু করে, যা কাঠি রোল এবং অন্যান্য ভারতীয় রাস্তার খাবার সিয়াটেল, বেলভেউ এবং রেডমন্ড এলাকায় বিক্রি করে।
ইসলামি নববর্ষ
ইসলামি নতুন বছর, যা আরবি নতুন বছর বা হিজরি নতুন বছর নামেও পরিচিত (আরবি: رأس السنة الهجرية‎ "র'স আল-সানাহ আল-হিজরিইয়াহ") হচ্ছে সেই দিনটি যেদিন একটি নতুন ইসলামী ক্যালেন্ডার বছরের শুরু হিসেবে চিহ্নিত হয়, এবং যেদিন বছরের গণনা এক বছর বাড়ানো হয়।
ইসলামি নতুন বছরের সাথে গ্রেগরিয়ান ক্যালেন্ডারের কিছু মিল দেখানো হলোঃ
বেবী জান
"বেবী জান" পবিত্র ঈদুল ফিতর উপলক্ষে আসন্ন মুক্তিপ্রাপ্ত ভারতীয় রোমান্টিক চলচ্চিত্র ভাইজান এলো রে এর একটি বাংলা গান। গানটি লিখেছেন এবং সঙ্গীত পরিচালনা করেছেন দোলন মৈনাক। গানটিতে দ্বৈতকণ্ঠে গেয়েছেন নাকাশ আজিজ এবং অন্তরা মিত্র। এছাড়াও গানের কথাগুলি সাজিয়েছেন দোলন মৈনাক। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার গানটিতে আদিল শেখ নির্দেশনা দিয়েছেন এবং রবি রঞ্জন সম্পাদনা করেছেন।
২০১৮ সালের ১২ মে তারিথে ভারতীয় প্রযোজনা সংস্থা এসকে মিউজিক এর ইউটিউব চ্যানেলে গানটি মুক্তি দেওয়া হয়। গানটিতে দ্বৈতকণ্ঠে গেয়েছেন ভারতীয় সঙ্গীতশিল্পী নাকাশ আজিজ এবং অন্তরা মিত্র। গানটিতে ঠোট মিলিয়েছেন বাংলাদেশী সুপারস্টার শাকিব খান এবং টলিউড অভিনেত্রী শ্রাবন্তী চট্টোপাধ্যায় ও পায়েল সরকার। গানটির শুটিং মূলতঃ পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে। ভিডিওটি ইউটিউবে ব্যাপকভাবে আলোড়ন সৃষ্টি করে এবং মাত্র ২৪ ঘন্টার মধ্যে ১ মিলিয়ন (১০ লক্ষ) বার ভিডিওটি দেখে বাংলা ভাষার দ্রুততম কোন গান হিসেবে রেকর্ড সৃষ্টি করে। গানটি শ্রোতাদের নিকট থেকে এবং সমালোচকদের কাছ থেকে প্রশংসা লাভ করে।
রিচার্ড বেঞ্জামিন
রিচার্ড স্যামুয়েল বেঞ্জামিন (ইংরেজি: Richard Samuel Benjamin; জন্ম: ২২শে মে ১৯৩৮) হলেন একজন মার্কিন অভিনেতা ও চলচ্চিত্র পরিচালক। অভিনয়ে অবদানের জন্য তিনি একবার গোল্ডেন গ্লোব পুরস্কার অর্জন করেছেন।
নিউ ইয়র্ক সিটিতে জন্ম নেওয়া বেঞ্জামিন নর্থওয়েস্টার্ন বিশ্ববিদ্যালয়ে পড়াশুনা করেন এবং সেখানে পড়াকালীন তিনি বিভিন্ন মঞ্চনাটকে কাজ করেন। তার অভিনীত প্রথম টেলিভিশন ধারাবাহিক হল "হি অ্যান্ড শি" (১৯৬৭-৬৮)। তার অভিনীত উল্লেখযোগ্য চলচ্চিত্রগুলো হল "গুডবাই, কলম্বাস" (১৯৬৯), "ক্যাচ-টোয়েন্টি টু" (১৯৭০), "ওয়েস্টওয়ার্ল্ড" (১৯৭৩) ও "দ্য সানশাইন বয়েজ" (১৯৭৫)। শেষোক্ত চলচ্চিত্রের জন্য তিনি শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।
কয়েকটি টেলিভিশন নাটক পরিচালনার পর ১৯৮২ সালে হাস্যরসাত্মক "মাই ফেভারিট ইয়ার" চলচ্চিত্র দিয়ে তার পরিচালনায় অভিষেক হয়। পরিচালক হিসেবে তার অন্যান্য উল্লেখযোগ্য চলচ্চিত্র হল "সিটি হিট" (১৯৮৪), "মেড ইন আমেরিকা" ও "দ্য মানি পিট" (১৯৮৬)।
রিচার্ড বেঞ্জামিন ১৯৩৮ সালের ২২শে মে নিউ ইয়র্ক সিটিতে জন্মগ্রহণ করেন। তার পিতা স্যামুয়েল রজার বেঞ্জামিন (১৯১০-১৯৯৭) ছিলেন একজন গার্মেন্টস কর্মী এবং মাতা চেলসি অ্যাঞ্জেলিনা বেঞ্জামিন (জন্ম: রবার্টস; ১৯১৩-১৯৫৯) ছিলেন একজন গৃহকর্মী। তারা দুজনেই ইহুদি ছিলেন। রিচার্ড হাই স্কুল অব পারফরমিং আর্টসে পড়াশুনা করেন এবং পরে নর্থওয়েস্টার্ন বিশ্ববিদ্যালয় থেকে স্নাতক ডিগ্রি অর্জন করেন। বিশ্ববিদ্যালয়ে পড়াকালীন তিনি মঞ্চনাটকের সাথে যুক্ত হন এবং নর্থওয়েস্টার্ন থিয়েটার স্কুলে পড়াশুনা করেন।
১৯৬১ সালের ২৬শে অক্টোবর তিনি অভিনেত্রী পলা প্রেন্টিসকে বিয়ে করেন। তাদের দুই সন্তান রস বেঞ্জামিন ও প্রেন্টিস বেঞ্জামিন দুজনেই অভিনয়শিল্পী। বেঞ্জামিন ও প্রেন্টিস একসাথে টেলিভিশন ধারাবাহিক "হি অ্যান্ড শি" (১৯৬৭-১৯৬৮), জোসেফ হেলার রচিত উপন্যাস অবলম্বনে নির্মিত ব্ল্যাক কমেডি যুদ্ধভিত্তিক "ক্যাচ-টোয়েন্টি টু" (১৯৭০) চলচ্চিত্র, অস্ট্রেলীয় চলচ্চিত্র "নো রুম টু রান" (১৯৭৬) এবং ভীতিপ্রদ "স্যাটারডে দ্য ফোরটিন" (১৯৮১) চলচ্চিত্রে অভিনয় করেন। ১৯৭৮ সালে তিনি "কোয়ার্ক" টেলিভিশন ধারাবাহিকে শ্রেষ্ঠাংশে অভিনয় করেন।
বেঞ্জামিন পরিচালিত প্রথম চলচ্চিত্র হাস্যরসাত্মক "মাই ফেভারিট ইয়ার" (১৯৮২) সমাদৃত হয়। এই চলচ্চিত্রে অভিনয়ের জন্য পিটার ওটুল শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। বেঞ্জামিন পরবর্তীতে আরও কয়েকটি হলিউড চলচ্চিত্র পরিচালনা করেন, যার বেশিরভাগই হাস্যরসাত্মক। তার পরিচালিত "সিটি হিট" (১৯৮৪)-এ অভিনয় করেন বার্ট রেলন্ডস ও ক্লিন্ট ইস্টউড এবং "দ্য মানি পিট" (১৯৮৬)-এ অভিনয় করেন টম হ্যাঙ্কস ও শেলি লং। ১৯৯০-এর দশকে তিনি "মারমেইডস" (১৯৯০) ও প্রণয়ধর্মী হাস্যরসাত্মক "মেড ইন আমেরিকা" (১৯৯৩) চলচ্চিত্র পরিচালনা করেন।
পেপে রেইনা
হোসে মানুয়েল "পেপ" রেইনা পায়েজ (; জন্ম: ৩১ আগস্ট ১৯৮২) হলেন একজন স্পেনীয় পেশাদার ফুটবলার, যিনি সিরি এ ক্লাব নাপোলি এবং স্পেন জাতীয় দলের হয়ে একজন গোলরক্ষক হিসেবে খেলেন।
তিনি হচ্ছেন বার্সেলোনা এবং আতলেতিকো মাদ্রিদের সাবেক গোলরক্ষক মিগেল রেইনার পুত্র। পেপে রেইনা বার্সেলোনার যুব পর্যায়ের হয়ে খেলার মাধ্যমে ফুটবল জগতে পদার্পণ করেন। তিনি ২০০০–০১ মৌসুমে বার্সেলোনার হয়ে লা লিগায় অভিষেক করেন। অতঃপর ২০০২ সালে তিনি লা লিফার অন্য এক ক্লাব ভিয়ারিয়ালে যোগদান করেন, যেখানে তিনি ২টি উয়েফা ইন্তেরততো কাপ শিরোপা জয়লাভ করেন। তিনি ভিয়ারিয়ালে ৩ মৌসুম অতিবাহিত করেন। অতঃপর ২০০৫ সালে, রেইনা প্রিমিয়ার লীগ ক্লাব লিভারপুলে যোগদান করেন এবং উয়েফা সুপার কাপে খেলার মাধ্যমে অভিষেক করেন, যেটি লিভারপুল জয়লাভ করে। তার খেলা দিয়ে তিনি ক্লাবটির গোলরক্ষকের জন্য প্রথম পছন্দে পরিণত হন এবং এফএ কমিউনিটি শিল্ড ও এফএ কাপে ক্লাবটির হয়ে মূল একাদশে নিয়মিত খেলেন। তিনি ২০০৬ সালে এফএ কাপের ফাইনালে পেনাল্টি শুট-আউটে ওয়েস্ট হ্যাম ইউনাইটেডের নেওয়া ৫টি পেনাল্টির ৪টি ঠেকিয়ে দেন। ২০০৭ সালে, তিনি লিভারপুলের হয়ে উয়েফা চ্যাম্পিয়ন্স লীগের ফাইনালে উঠেন, এর মাধ্যমে তিনি তার বাবার মতো সাফল্য অর্জন করেছিলেন, কিন্তু লিভারপুল এসি মিলানের কাছে হেরে যায়।
কেপা আরিসাবালাগা
কেপা আরিসাবালাগা রেভুয়েলতা (; ; জন্ম: ৩ অক্টোবর ১৯৯৪), সাধারণত কেপা নামে অধিক পরিচিত, হলেন একজন স্পেনীয় পেশাদার ফুটবলার, যিনি লা লিগার ক্লাব অ্যাথলেতিক বিলবাও এবং স্পেন জাতীয় দলের হয়ে একজন গোলরক্ষক হিসেবে খেলেন।
তিনি স্পেনীয় ক্লাব অ্যাথলেতিক বিলবাওয়ের একাডেমী হতে ফুটবল শিক্ষা সম্পন্ন করেছেন। তিনি বাস্কোনিয়ার হয়ে খেলার মাধ্যমে তার পেশাদার ক্যারিয়ার শুরু করেন। তিনি এসডি পনফেরাদিনা, রিয়াল ভায়াদোলিদের মতো ক্লাবে খেলেছেন।
২০১৭ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। এরপূর্বে তিনি স্পেনের বয়সভিত্তিক দলের হয়ে খেলেছেন। ২০১২ সালে, তিনি উয়েফা ইউরোপিয়ান অনূর্ধ্ব-১৯ চ্যাম্পিয়নশিপ জয়ী স্পেন দলের একজন সদস্য ছিলেন।
পায়রা মানব
পায়রা-মানব নামে খ্যাত রেজাউল কবির বরিশালের বাসিন্দা, যদিও এ উপাধি এনে দেয়া কবুতর, মুহিনের নামই এখন তার চেয়ে বেশি পরিচিত।
"পায়রামানব" খেতাব পাওয়া রেজাউল কবির ১৩ বছর বয়স থেকে কবুতর পোষে আসছেন।
২০০৯ সালে সর্বপ্রথম কবির ও মুহিনের কার্যকৃতী গণমাধ্যমে প্রচারিত হবার প্রায় এক বছর পর বাংলাদেশের একটি জনপ্রিয় ম্যাগাজিন অনুষ্ঠান "ইত্যাদি"তে বিষয়টি প্রচারিত হয়। এতে করে এই সংবাদ দ্রুত ছড়িয়ে পড়ে বিশ্বব্যাপী। ফলে ভারত, ডেনমার্ক, ইতালিসহ বিশ্বের বিভিন্ন প্রান্ত থেকে এক পলক দেখার জন্য ছুটে আসেন পাখিপ্রেমীরা। এমনকি বাংলাদেশে নিযুক্ত যুক্তরাষ্ট্রের রাষ্ট্রদূত ড্যান মজিনা-ও দেখে গেছেন এই বিস্ময়-পায়রা মুহিনকে।
= পুরস্কার =
১৫ ফেব্রুয়ারি ২০১৬ বরিশালে জেলা প্রশাসক গোল্ডকাপ ফুটবল টুর্নামেন্টএ ৫ শতাধিক পায়রার প্রদশর্নী করে প্রশাসনিক পুরস্কার প্রাপ্ত হন।
সূত্রঃ বাংলাদেশ প্রতিদিন যুগান্তর জাগো নিউজ
সেসার আজপিলিকুয়েতা
সেসার আজপিলিকুয়েতা তাঙ্কো (; জন্ম: ২৮ আগস্ট ১৯৮৯) হলেন একজন স্পেনীয় পেশাদার ফুটবলার, যিনি প্রিমিয়ার লীগ ক্লাব চেলসি এবং স্পেন জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ফুল-ব্যাক হলেও মাঝে মজাহে তিনি একজন সেন্ট্রাল ডিফেন্ডার হিসেবেও খেলে থাকেন।
তিনি ওসাসুনার যুব পর্যায়ের একজন ফুটবলার। তিনি ২০১০ সালে, ফরাসি ক্লাব মার্সেইয়ে যোগদানের পূর্বে প্রায় ৫ বছর যাবত ওসাসুনার হয়ে খেলেছেন। তিনি মার্সেইয়ের একজন খেলোয়াড় হিসেবে ৪টি শীর্ষ শিরোপা জয়াভ করতে সক্ষম হয়েছেন। অতঃপর ২০১২ সালের গ্রীষ্মে, তিনি প্রিমিয়ার লীগ ক্লাব চেলসিতে যোগদান করেন, যেখানে তিনি তার প্রথম মৌসুমেই উয়েফা ইউরোপা লীগ শিরোপা এবং ঘরোয়া ডাবল জয়লাভ করতে সক্ষম হন।
আজপিলিকুয়েতা স্পেনের বেশ কয়েকটি বয়সভিত্তিক দলের হয়ে খেলেছেন। তিনি স্পেন অনূর্ধ্ব-২১ দলের সদস্য থাকাকালীন ২টি উয়েফা ইউরোপিয়ান অনূর্ধ্ব-২১ চ্যাম্পিয়নশিপে অংশগ্রহণ করেছেন, যার মধ্যে ২০১১ সালে স্পেন উক্ত প্রতিযোগিতা জয়লাভ করতে সক্ষম হয়। তিনি স্পেনের বয়সভিত্তিক দলের হয়ে সর্বমোট ৫৫টি ম্যাচ খেলেছেন। অতঃপর ২০১৩ সালে, স্পেন জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় স্পেনের প্রতিনিধিত্ব করেছেন।
মার্সেই
চেলসি
স্পেন অনূর্ধ্ব-১৯
স্পেন অনূর্ধ্ব-২১
স্পেন
ব্যক্তিগত